Σειρά μυθοπλασίας. Πρόσωπα, μέρη, γεγονότα είναι φανταστικά.
ΠΡΙΝ ΑΠΟ 20 ΧΡΟΝΙΑ
ΟΝΕΙΡΟΧΩΡΑ
Κυρία Λι;
ΠΡΙΝ ΑΠΟ 10 ΧΡΟΝΙΑ
Κυρία Λι Σουνγκτζού;
ΠΑΝΕΠΙΣΤΗΜΙΑΚΟ ΝΟΣΟΚΟΜΕΙΟ ΧΑΝΣΟΝΓΚ
Αυτά ανήκαν στη μητέρα σας,
στη μακαρίτισσα Λι Ναμσούκ.
Άργησα να σας βρω με το νέο σας όνομα.
Συγγνώμη.
Γιατί το έχετε εσείς αυτό;
Από πού ξέρετε
τη μητέρα μου;
Πριν δέκα χρόνια,
δούλευα σε εστιατόριο με τη μητέρα σας.
Η μητέρα σας
πάντα ήθελε να σας βρει.
Πού είναι η μητέρα μου τώρα;
ΤΑ ΕΝΝΕΑ ΚΟΜΜΑΤΙΑ ΤΟΥ ΠΑΖΛ
Ίνα.
Μπορείς να γυρίσεις;
Δεν θα χρειαστείς ξανά θεραπεία.
Σωστά.
Αυτό το πρόσωπο ήταν.
Έχεις δίκιο.
Εγώ ήμουν.
Πρέπει να το διασκέδασες.
Βλέποντάς με να υποπτεύομαι τον εαυτό μου
και να παλεύω να λύσω το παζλ,
θα ένιωθες ενθουσιασμένη.
Όχι.
Είχα άγχος.
Ήθελα
να ακολουθήσεις τον ρυθμό μου.
Τα πήγες περίφημα, Ίνα.
Σε συγχαίρω.
Ποιο είναι το επόμενο θύμα; Κι ο Κιμ Μουριόνγκ;
Έλα μαζί μου.
Θα σου δείξω.
Ενδιαφέρον.
Δεν θες να μάθεις ποιο είναι
το τελευταίο θύμα;
Είναι ακόμα ζωντανοί;
Έλα μαζί μου.
Α, ναι.
Ξέρεις κάτι;
Μπορείς να με συλλάβεις τώρα.
Ή, αν δεν το κάνεις αυτό...
Σκότωσέ με τώρα.
ΚΙΜ ΧΑΝΣΕΜ ΕΙΣΕΡΧΟΜΕΝΗ ΚΛΗΣΗ
Ο αριθμός που καλείτε δεν...
Ο Χανσέμ θα με ψάξει.
Δεν θέλω καμιά ενόχληση.
Κύριε,
δεν βρίσκω την υπαστυνόμο Γιουν.
Είπε ότι θα γυρίσει μόλις πάρει ένα έγγραφο.
Κανείς δεν γνώριζε.
Κανείς δεν νοιάστηκε
γιατί πέθανε το θύμα
ή τι σήμαινε το κομμάτι του παζλ.
Δεν είχε νόημα αν δεν το καταλάβαινε κανείς,
οπότε έπαψα να σκοτώνω.
Μέχρι που έτυχε να γνωρίσω εσένα.
Ξέρεις πόσο σοκαρίστηκα όταν η κοπέλα που άφησα εκείνο το βράδυ
εμφανίστηκε πάλι μπροστά μου;
Γιατί δεν με σκότωσες;
Γιατί να σε σκοτώσω;
Δεν είσαι εγκληματίας.
Ούτε ο αστυνόμος Γιανγκ ήταν εγκληματίας,
αλλά πέθανε εξαιτίας σου.
Δεν πέθανε απ' το χέρι μου.
Ήξερες
ότι το μαντίλι ήταν της μητέρας μου;
Ελπίζαμε να έχεις μια φυσιολογική ζωή.
Αυτό ήλπιζα.
Όπως κι η μητέρα σου.
Να πας για σκι.
Να πας στην παραλία.
Πέρνα τα Χριστούγεννα με τους φίλους σου.
Σταμάτα, Σουνγκτζού.
Δεν έχω ιδέα για τι πράγμα μιλάτε.
Μίλα ελεύθερα.
Δεν καταγράφω τίποτα.
Η εκδίκηση δεν θα αλλάξει τίποτα.
Τότε, γιατί βοηθάτε εκείνα τα παιδιά;
Αλλάζει κάτι;
Ναι, κάτι αλλάζει.
Αυτό θέλω να πιστεύω.
Ζήσε τη ζωή σου,
όπως αυτά τα παιδιά.
Είναι ήδη πολύ αργά.
Προτείνω
να κάνετε απλώς τη δουλειά σας.
Καταλαβαίνω πόσο δύσκολη και οδυνηρή
πρέπει να ήταν η ζωή σου.
Θα μισείς τους ανθρώπους.
Κι εγώ έτσι ήμουν.
Με καταλαβαίνετε;
Τη ζωή που έζησα;
Έχεις δίκιο.
Μπορεί να μη σε καταλαβαίνω απόλυτα.
Αλλά καταλαβαίνω το μίσος και την οργή σου.
Μεγάλωσα σε ορφανοτροφείο, όπως εσύ.
Δεν είναι πολύ αργά.
Θα πάρω εγώ την ευθύνη για όλα.
Άσε πίσω το παρελθόν
και ζήσε τη ζωή σου.
Πώς θα αναλάβετε την ευθύνη;
Αυτήν τη ζωή ήθελα.
Γιατί σου το είπα αυτό τότε;
Εγώ φταίω για όλα.
Αφού όλα ξεκίνησαν εξαιτίας μου,
εγώ θα τα αποκαλύψω όλα και θα το τελειώσω.
Αυτό δεν θέλεις;
Σε παρακαλώ, σταμάτα.
Δεν ήθελα αυτό!
Γιατί μου το κάνετε αυτό;
Αν η Λι Ναμσούκ
δεν είχε μαζέψει τον Τζονγκχό όταν δεν είχε πού να πάει...
Αν είχε πεθάνει ο Γιανγκ Τζονγκχό αντί για τη Λι Ναμσούκ ή...
αν δεν είχε βρει τη Λι Σολ, που έγινε Λι Σουνγκτζού...
Τότε,
δεν θα είχε ξεκινήσει ποτέ αυτή η ιστορία;
Τέτοιες ενοχές είχε κι ο αστυνόμος Γιανγκ.
Αν... Αν... Αν...
Το θέμα είναι
ότι η ιστορία ήταν αναπόφευκτη.
Πάμε να δούμε τα νυχτερινά φώτα;
ΚΙΜ ΧΑΝΣΕΜ ΕΙΣΕΡΧΟΜΕΝΗ ΚΛΗΣΗ
Εντοπίσαμε το αμάξι της κας Γιουν μέχρι που έφτασε στην οδό Ντούμουγκε.
Ψάχνουμε πού πήγαν μετά.
Γιατί απήγαγε την υπαστυνόμο Γιουν;
Μήπως είναι το τελευταίο κομμάτι του παζλ;
Όχι, η Γιουν Ίνα δεν είναι μέρος του παζλ.
Τότε, γιατί;
Στην Ντούμουγκε;
Εκεί είναι η Μοναδική Πόλη.
Η Μοναδική Πόλη είναι.
Η Μοναδική Πόλη;
Ο προορισμός του δράστη.
Από εκεί ξεκίνησαν όλα.
Χτίστηκε πάνω στις στάχτες της Σιντονγκά.
Εκεί πάει να το τελειώσει.
Δεν θα ρωτήσεις γιατί τους σκότωσα;
Δεν υπήρχε άλλος τρόπος;
Τι τρόπος;
Κανείς
δεν μου ζήτησε συγγνώμη.
Κανείς.
Θα περίμενες να ζητήσουν συγγνώμη ικετεύοντας για τη ζωή τους,
αλλά κανείς δεν το έκανε.
Γιατί;
Επειδή είχαν διαγράψει τελείως
τη Λι Ναμσούκ από τη μνήμη τους.
Γι' αυτό σκοτώνεις ανθρώπους;
Πού είναι τα θύματα;
Φτάσαμε.
Στο διαμέρισμα 5802
θα βρεις το επόμενο κομμάτι παζλ.
Κύριε Κιμ Μουριόνγκ! Αστυνομία. Κύριε Κιμ Μουριόνγκ;
Τι συνέβη;
Η Λι Σουνγκτζού;
Έφυγε.
Πώς σου ήρθε να την ακολουθήσεις εδώ μόνη σου;
Νόμιζα ότι μπορούσα να τον σώσω.
Ήθελα να την πιστέψω, ακόμα κι αν έλεγε ψέματα.
Δεν σκέφτηκες πόσο επικίνδυνο ήταν;
Κάποια που σκότωσε επτά ανθρώπους
δεν θα έδειχνε έλεος.
Έτσι δεν είναι;
Τότε, γιατί ήρθε σ' εμένα;
Και δεν με σκότωσε.
Ίσως ήθελε να με δει ανήμπορη.
Αυτό το κομμάτι παζλ
ήταν στο τραπέζι της Λι Μιγιόνγκ.
Αυτό είναι το τελευταίο θύμα;
Είναι ένα μαύρο κομμάτι παζλ.
Δεν υπάρχει ζωγραφιά.
Τι να σημαίνει;
Η αγορά Σιντονγκά μαύρισε
καθώς γινόταν στάχτη.
Μήπως έχει σχέση με τη φωτιά;
Μετά το '87, ιδιωτικές εταιρείες ανέλαβαν την κατεδάφιση περιοχών ανάπλασης,
οδηγώντας σε εταιρείες κατεδαφίσεων.
Η Τζοκσάν του Ντο Γιουνσού ήταν η πρώτη απ' αυτές.
Στα μέσα του '90, είχε το μονοπώλιο στις κατεδαφίσεις στη Σεούλ.
Όπως ξέρεις, ήταν διαβόητη
για χρήση βίας και κάθε αναγκαίου μέσου.
Επειδή προκαλούσε συνεχώς σάλο,
κατασκευαστικές και συνεταιρισμοί απέφευγαν την Τζοκσάν.
Γι' αυτό ο Ντο Γιουνσού ίδρυσε θυγατρική σε άλλο όνομα.
Την εταιρεία Ντασάν του Κανγκ Τσιμόκ.
Πόσα ξέρεις;
Σχετικά...
με τον θείο μου.
Θα ερεύνησες και τον αστυνομικό διευθυντή Γιουν.
Υποθέτω ότι κουκούλωσε την υπόθεση και πληρώθηκε
ή του έταξαν προαγωγή.
Ο Γιουν Ντονγκχούν, σε αντάλλαγμα για τη συγκάλυψη της πυρκαγιάς,
πήρε τρία διαμερίσματα στη Μοναδική Πόλη.
Ήταν όλα
στο όνομα της ανιψιάς του.
Τη χρονιά που η ανιψιά του πήγε λύκειο,
πούλησε τα τρία διαμερίσματα κι αγόρασε πολυτελές σπίτι στο Χάναμ.
Ήταν κι οι γονείς μου μέλη του συνεταιρισμού της αγοράς Σιντονγκά.
Είχαν δέκα ακίνητα στην αγορά.
Πού τελειώνει αυτή η ιστορία;
Πόσο βαθύς είναι αυτός ο λαβύρινθος;
Ο Ντο χρημάτιζε τον Κιμ, επικεφαλής του Χάνγκανγκ-γκου,
απ' όταν ήταν δημοτικός σύμβουλος.
Όταν ο Ντο ίδρυσε την κατασκευαστική εταιρεία,
τον βοήθησε ο Κιμ, πρόεδρος Τοπικού Συμβουλίου Σεούλ.
Μετά τον Κιμ Μουριόνγκ, ποιος;
Συνδέεται κανείς άλλος με τη Σιντονγκά;
Ίσως είναι το τελευταίο κομμάτι παζλ.
Το τελευταίο θύμα μάλλον δεν συνδέεται με το συμβάν στη Σιντονγκά.
Ο Κιμ Μουριόνγκ καθόταν σε θρόνο στη ζωγραφιά.
Το μαύρο κομμάτι παζλ...
Πρέπει να βρούμε τι σημαίνει.
Ας σκεφτούμε πού μπορεί να είναι η Λι Σουνγκτζού.
Πού θα ήθελε να τελειώσει την ιστορία;
Το σκηνικό του παζλ είναι ένα λούνα παρκ, η Ονειροχώρα.
Η Ονειροχώρα.
Εκεί έχασε η Λι Σουνγκτζού τη μητέρα της.
Και η Μοναδική Πόλη.
Κι εκεί έχασε τη μητέρα της.
Το μαύρο κομμάτι παζλ...
Ναι, Σαν;
Επιβεβαιώσαμε τον τελικό προορισμό της Λι Σουνγκτζού.
Πώς;
Έλεγξα τις κάμερες ασφαλείας του πάρκινγκ, μετά την πτώση του Κιμ Μουριόνγκ,
και είδα τη Λι Σουνγκτζού να μπαίνει σε ταξί.
Ο οδηγός κατέθεσε ότι άφησε τη Λι Σουνγκτζού
σε οίκο τελετών στο Ναμιανγκτζού.
Σε οίκο τελετών;
Ναι, μόνο που πρόκειται για τον οίκο
που βρίσκεται η σορός του αστυνόμου Γιανγκ.
Γιατί εκεί που είναι ο Τζονγκχό;
Το μαύρο κομμάτι συμβολίζει θάνατο;
Στους οίκους τελετών φοράνε μαύρα.
Θα μάθουμε τι σημαίνει όταν βρούμε τη Λι Σουνγκτζού.
Ας χωριστούμε. Πήγαινε στον οίκο τελετών. Εγώ πάω στην Ονειροχώρα.
Στάσου, μόνη σου θα πας;
ΟΙΚΟΣ ΤΕΛΕΤΩΝ ΣΚΑΪ ΛΑΪΤ
Αφού στάθηκε μισή ώρα μέσα στη βροχή,
εξαφανίστηκε.
Ήξερε ότι ήταν εκεί η σορός του Τζονγκχό. Γιατί δεν μπήκε μέσα;
Απλώς στεκόταν εκεί.
Τι νόημα είχε;
Καλώς την.
Σε περίμενα.
Είσαι πολύ δειλή.
Μην το τελειώσεις έτσι.
Εγώ κι η μαμά μου
μπήκαμε σ' αυτό το παιχνίδι.
Ήμουν κοντούλα τότε,
μπορούσα να μπω σε λίγα παιχνίδια.
Ανέβηκα στο καρουζέλ,
έκανα συγκρουόμενα
και έφαγα μαλλί της γριάς.
Αμέτρητες φορές
περίμενα εδώ τη μαμά μου.
Δεν είχα ιδέα ότι έκανε το ίδιο στο εστιατόριο.
Κάθε μέρα φανταζόμουν
ότι θα έβλεπα το πρόσωπο της μαμάς μου μια μέρα,
να χαμογελά και να κλαίει
καθώς θα με κοιτούσε.
Φανταζόμουν το πρόσωπό της όταν θα έλεγε
πόσο καιρό με έψαχνε και ότι δεν με είχε εγκαταλείψει.
Ήθελα να της πω πόσο πολύ την έψαχνα κι εγώ.
Αλλά δεν μπορούσα να θυμηθώ το εστιατόριο.
Συγγνώμη.
Δεν θέλω να το ακούσω αυτό από σένα, Ίνα.
Γιατί μου ζητάς συγγνώμη;
Τώρα ξέρω
για τον θείο και τους γονείς μου.
Κατά κάποιον τρόπο,
δεν διαφέρω από τα πρόσωπα που ήταν ζωγραφισμένα στο παζλ.
Δεν φταις εσύ, Ίνα.
Είσαι πολύ ευαίσθητη.
Γι' αυτό δυσκολεύεσαι να κοιμηθείς.
Μη σε πάρουν από κάτω οι ενοχές.
Θέλω να σε ρωτήσω κάτι.
Γιατί έπαιξες το Νυχτερινό, Op.15 στο αμάξι της Λι Μιγιόνγκ;
Τι σήμαινε αυτό το κομμάτι για σένα;
Δεν το έπαιξα εγώ.
Το έβαλε η Λι Μιγιόνγκ όταν μπήκε στο αμάξι.
Σκέφτηκα να το κλείσω.
Αλλά ήταν τόσο...
όμορφο.
Δεν είχα ποτέ την ευκαιρία
να ακούσω μουσική.
Έζησα τη ζωή μου
χωρίς να ξέρω πόσο υπέροχη και όμορφη είναι η μουσική.
Μα το κομμάτι ήταν τόσο όμορφο, που σχεδόν ξέχασα ότι ήμουν στο αμάξι
για να δολοφονήσω κάποιον.
Δεν είναι πολύ αργά.
Από σήμερα
μπορείς να ζήσεις έτσι.
Ίνα,
έκανα αυτό που έπρεπε.
Δεν θέλω να συνεχίσω να ζω,
ούτε έχω λόγο να το κάνω.
Γιατί;
Γιατί το λες αυτό;
Γιατί δεν θες να ζήσεις;
Δεν...
Δεν αντέχω άλλο
τον εαυτό μου.
Αυτό είναι γελοίο.
Άντεξε τον εαυτό σου.
Μείνε ζωντανή, πλήρωσε για τα εγκλήματά σου και συνέχισε να ζεις.
Λι Σουνγκτζού!
Ψηλά τα χέρια και βγες έξω.
Κυρία Λι Σουνγκτζού,
συλλαμβάνεστε ως ύποπτη για τους φόνους του παζλ.
Ελάτε αργά προς τα δω με τα χέρια ψηλά.
Μισώ πολύ τους ανθρώπους.
Γιατί παλεύετε τόσο για να ζήσετε;
Τι λόγο έχετε
να σας νοιάζει τόσο η ζωή;
Γιατί;
Ίνα.
Γιατί να... Γιατί;
Γιατί να σκοτώσει κανείς κάποιον...
για να χτίσει ένα μέρος να ζήσουν άλλοι;
Πες μας τι συνέβη
και για τη συζήτησή σου με την ύποπτη.
Υπαστυνόμε Γιουν.
Δεν...
θυμάμαι.
Δεν θυμάσαι;
Εσύ;
Έχεις κάτι να πεις;
Ήθελα να σε σώσω.
Τώρα ξέρω γιατί έκανες ό,τι έκανες.
Συγγνώμη, Τζονγκχό.
Εδώ είμαι πάλι.
Πώς είναι;
Τα ίδια με χθες.
Είναι στο δωμάτιό της όλη μέρα.
Θα της δώσετε αυτό;
Δεν τα πίνει καν.
ΕΠΙΣΤΟΛΗ ΠΑΡΑΙΤΗΣΗΣ
Ίσως πρέπει να το σκεφτείς λίγο ακόμα.
Πήρα αυτήν την απόφαση μετά από πολλή σκέψη.
Δεν θα το μετανιώσεις;
Όχι.
Τι θα κάνεις τώρα;
Δεν ξέρω.
Νέα είμαι ακόμα, σίγουρα κάτι θα κάνω.
Ξέρεις κάτι;
Τη βάζω στην άκρη προς το παρόν.
Αν αλλάξεις γνώμη, γύρνα όποτε θες.
Σας ευχαριστώ που μ' αφήσατε να δουλέψω εδώ.
ΠΕΡΙΜΕΤΡΟΣ ΑΣΤΥΝΟΜΙΑΣ
Υπαστυνόμε Γιουν.
Χαίρομαι που σε βλέπω έξω.
Τι λες για τον φόνο στο Ίνσα-ντονγκ;
Τι είναι αυτό;
Δεν είδες ειδήσεις στην τηλεόραση;
Τρεις νεκροί σ' ένα σπίτι στο Ίνσα-ντονγκ, χωρίς υπόπτους.
Μην πας να με δελεάσεις.
Και δεν έχετε δικαιοδοσία στο Ίνσα-ντονγκ.
Απλώς λέω.
Έχει ενδιαφέρον.
Το ετοίμασα στα γρήγορα, ελπίζω να μην είναι πολύ χάλια.
Φάτε όσο είναι ζεστό.
Έλα, φάε.
Είναι αλήθεια.
Έχει γεύση τζατζάνγκ.
Σ' το είπα.
-Άκου, Κάρι. -Ναι;
Έχω μια ερώτηση.
Πώς μπόρεσε η μητέρα σου να μείνει στη Μοναδική Πόλη;
Όταν της είπα
ότι θα γίνω αστυνομικός,
ανησύχησε για τον χαμηλό μισθό και μπήκε στην κλήρωση με το όνομά μου.
Ευτυχώς για μας, κληρώθηκα.
Απίστευτο.
Κέρδισε το τζάκποτ.
Έπιασε την καλή.
Ήταν όνειρο της μαμάς μου
να ζήσει σε τέτοιο σπίτι.
Είναι όνειρο όλων.
Μια συνηθισμένη και κοινή επιθυμία,
και δεν μπορείς να τους κρίνεις.
Γεια σας.
Θα ξεκινήσουμε με μια ξεχωριστή συνέντευξη.
Θυμάστε την υπόθεση των εννέα κομματιών του παζλ
και του ενός ενόχου;
Οκτώ άνθρωποι σκοτώθηκαν
στους λεγόμενους "φόνους του παζλ".
Προκάλεσε μεγαλύτερο σάλο, όταν στα θύματα προστέθηκε εν ενεργεία βουλευτής.
Μαζί μας η πρώην αναλύτρια Γιουν Ίνα,
που αποκάλυψε τους φόνους στο κοινό
και ανέλυσε κάθε πτυχή της υπόθεσης.
Γεια σας, κυρία αναλύτρια.
Να με φωνάζετε με τ' όνομά μου.
Δεν είμαι πια αναλύτρια.
Φυσικά,
κυρία Γιουν Ίνα.
Η πρώτη μου ερώτηση ίσως είναι λίγο κλισέ.
Γιατί γίνατε αναλύτρια;
Είναι όντως κλισέ ερώτηση.
Είναι.
Κάναμε τη σωστή επιλογή που σας φέραμε.
Να το κάνω πιο διασκεδαστικό;
Όχι, μια χαρά τα πάτε.
Ήθελα να αναλύσω τον εαυτό μου.
Ορίστε;
Μπορώ να ρωτήσω τι ακριβώς εννοείτε;
Ήθελα να μάθω
αν σκότωσα τον Γιουν Ντονγκχούν,
τον θείο μου και δεύτερο θύμα των φόνων του παζλ.
Μη μου πείτε
ότι παίρνω συνέντευξη από μια δολοφόνο.
Έγινα αναλύτρια εγκληματιών
επειδή ήθελα να αμφισβητήσω τον εαυτό μου.
Σταματήσατε να υποπτεύεστε τον εαυτό σας πια;
Η ΚΑΤΕΔΑΦΙΣΗ ΕΙΝΑΙ ΦΟΝΟΣ! ΔΕΝ ΘΑ ΥΠΟΧΩΡΗΣΟΥΜΕ!
-Γεια σας. -Χαίρετε.
Ήρθαν όλοι οι αναλυτές της Σεούλ. Ποιος τους κάλεσε;
Είναι πολύ παράξενη υπόθεση. Ο διοικητής ζήτησε τη συνδρομή τους.
-Μάλλον δεν μας εμπιστεύεται. -Έλεος.
Δεν έχει τίποτα πάνω της.
Γεια σου, Χανσέμ.
Ταυτοποιήθηκε;
Μια στιγμή.
Τα αποτυπώματά της ταυτοποιήθηκαν.
Τζον Μισό, 23 ετών.
Μένει εδώ, Τσανγκίλ-ντονγκ 7.
Αιτία θανάτου;
Η νεκροψία θα το επιβεβαιώσει,
αλλά το κόψιμο στον λαιμό δείχνει ακατάσχετη αιμορραγία.
Το τραύμα ράφτηκε μετά τον θάνατό της.
Πιστεύω ότι πέθανε...
τη νύχτα της 23ης του μήνα.
Το κόψιμο και τα ράμματα μοιάζουν σχεδόν ερασιτεχνικά.
Στις 23 του μήνα, μόλις δύο μέρες πριν. Το πρόσωπό της είναι πολύ χλωμό.
Έτσι νομίζω κι εγώ.
Μάλλον έγινε αφαίμαξη επίτηδες.
Αν δεν το είχε κάνει αυτό,
το πρόσωπό της θα ήταν πιο σκούρο.
Μοιάζει σαν ταριχευμένη.
Γιατί την έστησε έτσι;
Ήθελε να μας δείξει
το ολοκληρωμένο έργο.
Έφτιαξε τα μαλλιά της όπως αρέσκεται
και τη μακιγιάρισε.
Μέχρι και όμορφο φόρεμα φόρεσε
στο θύμα.
Θα ήταν μια μακρόχρονη φαντασίωση.
Την έπαιζε ξανά και ξανά στο μυαλό,
για να ανακουφιστεί από τη μοναξιά
και την αίσθηση κενού.
Μόλις είδε το θύμα,
αποφάσισε να πραγματοποιήσει τη φαντασίωση.
Και ήθελε να μοιραστεί όσα έκανε μετά.
Γι' αυτό την εξέθεσε.
Όμορφη, αλλά...
σε ταράζει με περίεργο τρόπο.
Ίσως ήθελε να ντροπιάσει το θύμα.
Ο στόχος της φαντασίωσής μας είναι κάποιος που ποθούμε,
αλλά και μισούμε ταυτόχρονα.
Λες το συγκεκριμένο μέρος να σημαίνει κάτι για τον δράστη;
Ο δράστης γνωρίζει το μέρος.
Ο δράστης είναι κάπου γύρω μας.
Υποτιτλισμός: Ευγενία Τζανετοπούλου